**- ร่าง –**

****

**ข้อบัญญัติองค์การบริหารส่วนตำบลพนา**

**เรื่อง การขุดดินและถมดิน**

**พ.ศ. ........**

 **องค์การบริหารส่วนตำบลพนา อำเภอพนา จังหวัดอำนาจเจริญ**

**บันทึกหลักการและเหตุผลประกอบ**

**ข้อบัญญัติองค์การบริหารส่วนตำบลพนา**

**เรื่อง การขุดดินและถมดิน**

**พ.ศ. ....**

**หลักการ**

อาศัยอำนาจตามความในมาตรา ๗๑ แห่งพระราชบัญญัติสภาตำบลพนาและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบมาตรา ๘ (๑) แห่งพระราชบัญญัติการขุดดินและถมดิน พ.ศ. ๒๕๔๓

**เหตุผล**

เพื่อให้มีข้อบัญญัติองค์การบริหารส่วนตำบลพนาว่าด้วยการขุดดินและถมดินใช้บังคับในเขตพื้นที่รับผิดชอบขององค์การบริหารส่วนตำบลพนา จึงจำเป็นต้องตราข้อบัญญัตินี้

**ข้อบัญญัติองค์การบริหารส่วนตำบลพนา**

**เรื่อง การขุดดินและถมดิน**

**พ.ศ. ...**

โดยที่เป็นการสมควรตราข้อบัญญัติองค์การบริหารส่วนตำบลพนาว่าด้วยการขุดดินและถมดิน

อาศัยอำนาจตามความในมาตรา ๗๑ แห่งพระราชบัญญัติสภาตำบลพนาและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบมาตรา ๘ (๑) แห่งพระราชบัญญัติการขุดดินและถมดิน พ.ศ. ๒๕๔๓ องค์การบริหารส่วนตำบลพนา โดยความเห็นชอบของสภาองค์การบริหารส่วนตำบลพนา และนายอำเภอพนา จึงตราข้อบัญญัติไว้ ดังต่อไปนี้

ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลพนา เรื่อง การขุดดินและถมดิน พ.ศ. ....”

ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลพนา นับแต่วันถัดจากวันประกาศในราชกิจจานุเบกษาเป็นต้นไป

ข้อ 3 บรรดาข้อบัญญัติ ระเบียบ และคำสั่งอื่นใดในส่วนที่ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน

ข้อ ๔ ในกรณีที่ข้อบัญญัตินี้มิได้บัญญัติเรื่องใดไว้ให้บังคับเป็นไปตามพระราชบัญญัติการขุดดินและถมดิน พ.ศ. 2543

ให้นายกองค์การบริหารส่วนตำบลพนาเป็นผู้รักษาการตามข้อบัญญัตินี้ และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้

**หมวด ๑**

**บททั่วไป**

ข้อ ๕ ในข้อบัญญัติ

“ดิน” หมายความรวมถึง หิน กรวด หรือทราย และอินทรีย์วัตถุต่าง ๆ ที่เจือปนกับดิน

“พื้นดิน” หมายความว่า พื้นผิวของดินที่เป็นอยู่ตามสภาพธรรมชาติ

“ขุดดิน” หมายความว่า กระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อดิน

“บ่อดิน” หมายความว่า แอ่ง บ่อ สระ หรือช่องว่างใต้พื้นดิน ที่เกิดจากการขุดดิน

“ถมดิน” หมายความว่า การกระทำใด ๆ ต่อดินหรือพื้นดินเพื่อให้ระดับดินสูงกว่าเดิม

“เนินดิน” หมายความว่า ดินที่สูงขึ้นกว่าระดับพื้นดินโดยการถมดิน

“แผนผังบริเวณ” หมายความว่า แผนที่แสดงความของที่ดิน ที่ตั้ง และขอบเขตของที่ดิน ที่จะขุดหรือถมดินรวมทั้งที่ดินและสิ่งปลูกสร้างที่อยู่ข้างเคียง

“รายการ” หมายความว่า ข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุด หรือความสูงของเนินดินที่จะถมดิน ความลาดเอียงของบ่อดินหรือเนินดิน ระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่น วิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดิน

“เจ้าพนักงานท้องถิ่น” หมายความว่า นายกองค์การบริหารส่วนตำบลพนา

“พนักงานเจ้าหน้าที่” หมายความว่า ผู้ซึ่งเจ้าพนักงานท้องถิ่นแต่งตั้งให้ปฏิบัติตามข้อบัญญัตินี้

ข้อ 6 เพื่อประโยชน์ในการป้องกันการพังทลายของดินหรือสิ่งปลูกสร้าง ตลอดจนการอื่นที่จำเป็นเพื่อปฏิบัติตามข้อบัญญัตินี้ ให้เจ้าพนักงานท้องถิ่นมีอำนาจออกประกาศกำหนด

(๑) บริเวณห้ามขุดดินหรือถมดิน

- 2 -

(๒) ความสัมพันธ์หรือความลาดเอียงของบ่อดินตามชนิดของดิน ความลึกและขนาดของบ่อดิน ที่จะขุดดิน ความสูงและพื้นที่ของเนินดินที่จะถมดิน และระยะห่างจากขอบบ่อดินหรือเนินดินถึงเขตที่ดิน หรือสิ่งปลูกสร้างของบุคคลอื่น

(๓) วิธีการป้องกันการพังทลายของดินหรือสิ่งปลูกสร้าง

(๔) วิธีการให้ความคุ้มครองและความปลอดภัยแก่คนงานและบุคคลภายนอก

(๕) หลักเกณฑ์ วิธีการ และเงื่อนไขอื่นในการขุดดินหรือถมดิน

ข้อ ๗ ให้เจ้าพนักงานท้องถิ่นมีอำนาจจออกคำสั่ง ยกเว้นผ่อนผัน ระงับ หรือกำหนดเงื่อนไขในการปฏิบัติตามข้อบัญญัตินี้ตามที่เห็นสมควรได้ ในกรณี

(๑) การขุดดิน ถมดิน ของหน่วยงานราชการหรือราชการส่วนท้องถิ่นที่ใช้ในราชการ เพื่อสาธารณประโยชน์

(๒) การขุดดิน ถมดิน ภายในศาสนสถานเพื่อศาสนาประโยชน์

(๓) การขุดดิน ถมดิน ขององค์การระหว่างประเทศหรือหน่วยงานที่จัดตั้งขึ้นตามความตกลง ระหว่างรัฐบาลไทยกับรัฐบาลต่างประเทศ

(๔) การขุดดิน ถมดิน ขององค์กรของรัฐที่จัดตั้งขึ้นตามกฎหมายที่ใช้ในกิจการขององค์กร หรือใช้เพื่อสาธารณประโยชน์

**หมวด ๒**

**การขุดดิน**

ข้อ ๘ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตร หรือมีความลึกหรือพื้นที่ตามที่เจ้าพนักงานท้องถิ่นประกาศกำหนด ให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูลดังต่อไปนี้

(๑) แผนผังบริเวณที่ประสงค์จะทำการขุดดิน

(๒) แผนผังแสดงเขตพื้นที่และที่ดินบริเวณข้างเคียง

(๓) รายการที่กำหนดไว้ในกฎกระทรวงที่ออกตามมาตรา 6 แห่งพระราชบัญญัติการขุดดินและถมดิน พ.ศ. ๒๕๔๓

(๔) วิธีการขุดดินและขนดิน

(๕) ระยะเวลาทำการขุดดิน

(๖) ชื่อผู้ควบคุมงานซึ่งมีคุณสมบัติตามที่กำหนดไว้ในกฎกระทรวง

(๗) ที่ตั้งสำนักงานของผู้แจ้ง

(๘) ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินจะทำการขุดดิน

(9) เอกสารรายละเอียดอื่น ๆ ที่เจ้าพนักงานท้องถิ่นกำหนด

ถ้าผู้แจ้งได้ดำเนินการตามที่ระบุไว้ในวรรคหนึ่งโดยถูกต้องแล้ว ให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้ง และให้ผู้แจ้งเริ่มทำการขุดดินตามที่ได้แจ้งไว้ตั้งแต่วันที่ได้รับใบแจ้ง

ถ้าการแจ้งเป็นไปโดยไม่ถูกต้อง ให้เจ้าพนักงานท้องถิ่นแจ้งให้แก้ไขให้ถูกต้องภายในเจ็ดวันนับแต่วันที่มีการแจ้งตามวรรคหนึ่ง ถ้าผู้แจ้งไม่มาแก้ไขให้ถูกต้องภายในเจ็ดวันนับแต่วันที่ผู้แจ้งได้รับแจ้งให้แก้ไขจากเจ้าพนักงานท้องถิ่น ให้เจ้าพนักงานท้องถิ่นมีอำนาจออกคำสั่งให้การแจ้งตามวรรคหนึ่งเป็นอันสิ้นผล

ถ้าผู้แจ้งได้แก้ไขให้ถูกต้องภายในเวลาที่กำหนดในวรรคสาม ให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้อง

ผู้ได้รับแจ้งต้องเสียค่าธรรมเนียมและค่าใช้จ่ายตามที่กำหนดในข้อบัญญัตินี้

- 3 -

ข้อ 9 ผู้ประกอบการขุดขนดินต้องปฏิบัติตามหลักเกณฑ์ดำเนินการ ดังต่อไปนี้

(๑) ต้องควบคุมมิให้มีวัสดุตกหล่น หากมีวัสดุตกหล่นกีดขวางการจราจร ผู้ประกอบการและเจ้าของรถบรรทุกต้องดำเนินการจัดเก็บวัสดุสิ่งกีดขวางนั้นโดยเร็ว

(๒) ต้องควบคุมพฤติกรรมของผู้ขับรถบรรทุกอย่าให้ขับรถในลักษณะกีดขวาง ประมาท หวาดเสียว อันอาจเกิดอันตราย

(๓) การขนส่งดินเจ้าของรถบรรทุกต้องจำกัดความเร็วของรถบรรทุกไม่เกินห้าสิบกิโลเมตร ต่อชั่วโมงในเขตองค์การบริหารส่วนตำบลพนา

(๔) การขนส่งดินต้องบรรทุกน้ำหนักไม่เกิน ๑๒ ตัน และต้องควบคุมเสียงเครื่องยนต์ไม่เกิน ๘๕ เดซิเบล

(๕) หากมีกรณีเกิดความเสียหายแก่ทรัพย์สินของทางราชการหรือเอกชนต้องยินยอมชดใช้ความเสียหายใด ๆ ที่เกิดขึ้นอันเนื่องมาการขุดดินหรือถมดิน

(๖) ผู้ประกอบการขนดิน ห้ามขนส่งดินผ่านเส้นทางที่เป็นที่ตั้งของสถานศึกษา ชุมชนหนาแน่น ศาสนสถาน หรือหน่วยงานราชการอื่น ๆ ในห้วงเวลา ๐๗.๐๐ - ๐๘.๐๐ นาฬิกา และห้วงเวลา ๑๕.๐๐ - ๑๖.๐๐ นาฬิกา ยกเว้นวันหยุดราชการหรือนักขัตฤกษ์

ข้อ 10 ค่าธรรมเนียม ค่าปรับ และค่าใช้จ่ายที่เก็บได้ให้เป็นรายได้ขององค์การบริหารส่วนตำบลพนา

ข้อ ๑๑ ในระหว่างที่มีการขุดดินผู้ขุดดินตามข้อ ๘ จะต้องเก็บใบรับแจ้ง แผนผัง บริเวณ และรายการไว้ที่สถานที่ขุดดินหนึ่งชุด และพร้อมที่จะให้พนักงานเจ้าหน้าที่ตรวจดูได้

ถ้าใบแจ้งชำรุด สูญหาย หรือถูกทำลายในสาระสำคัญให้ผู้ขุดดินตามข้อ ๘ ขอรับใบแทนใบรับแจ้งต่อเจ้าพนักงานท้องถิ่นภายในสามสิบวันนับแต่วันที่ทราบถึงการชำรุดสูญหายหรือถูกทำลายดังกล่าว

ข้อ ๑๒ ผู้ขุดดินตามข้อ ๘ ต้องขุดดินให้ถูกต้องตามกฎกระทรวงที่ออกตามมาตรา 5 แห่งพระราชบัญญัติการขุดดินและถมดิน พ.ศ. ๒๕๔๓

ข้อ ๑๓ ผู้ขุดดินตามข้อ 8 ต้องควบคุมลูกจ้างหรือตัวแทนให้ปฏิบัติตามข้อบัญญัตินี้ จะต้องรับผิดในการกระทำของลูกจ้างหรือตัวแทนซึ่งได้กระทำในทางการที่จ้างหรือที่ได้รับมอบหมาย

ข้อ ๑๔ การได้รับใบรับแจ้งจากพนักงานท้องถิ่นตามข้อ 8 ไม่เป็นเหตุคุ้มครองการขุดดินที่ได้ก่อให้เกิดความเสียหายต่อทรัพย์สินของบุคคล หรือต่อสภาพแวดล้อมไม่ว่าจะเป็นเจ้าของที่ดิน ผู้ครอบครองที่ดิน ลูกจ้างหรือตัวแทนผู้ขุดดินต้องรับผิดชอบชดใช้ค่าสินไหมทดแทนเพื่อการนั้น เว้นแต่จะมีเหตุที่ไม่ต้องรับผิดชอบตามกฎหมาย

ข้อ ๑๕ การขุดบ่อน้ำใช้ที่มีพื้นที่ปากบ่อไม่เกินสี่ตารางเมตร ผู้ขุดดินไม่ต้องแจ้งต่อเจ้าพนักงานท้องถิ่น

ข้อ ๑๖ การขุดดินที่มีความลึกจากระดับพื้นดินไม่เกินสามเมตร เมื่อจะขุดดินใกล้แนวเขตที่ดินของผู้อื่นในระยะน้อยกว่า 2 เท่าของความลึกของบ่อดินที่จะพูดต้องจัดการป้องกันการพังทลายของดิน ตามวิสัยที่ควรกระทำ

ข้อ ๑๗ ในการขุดดิน ถ้าพบโบราณวัตถุ ศิลปวัตถุ ซากดึกดําบรรพ์ หรือแร่ที่มีคุณค่า ทางเศรษฐกิจหรือทางการศึกษาในด้านธรณีวิทยา ให้ผู้ขุดดินหยุดการขุดในบริเวณนั้นไว้ก่อนแล้วรายงาน ให้เจ้าพนักงานท้องถิ่นทราบภายในเจ็ดวันวันนับแต่วันที่พบและให้เจ้าพนักงานท้องถิ่นแจ้งให้กรมศิลปากรหรือกรมทรัพยากรธรณี แล้วแต่กรณี ทราบโดยด่วน ในกรณีเช่นนี้ ให้ผู้ขุดดินปฏิบัติการให้เป็นไปตามกฎหมายว่าด้วยการนั้น

- 4 -

**หมวด ๓**

**การถมดิน**

ข้อ ๑๘ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างจากเจ้าของที่อยู่ข้างเคียง และมีพื้นที่ดินไม่เกินสองพันตารางเมตร หรือมีพื้นที่ตามที่เจ้าพนักงานท้องถิ่นประกาศกำหนดต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่น

พื้นที่ที่เจ้าพนักงานท้องถิ่นประกาศกำหนดตามวรรคหนึ่ง ต้องไม่เกินสองพันตารางเมตร

การถมดินที่มีพื้นที่เกินสองพันตารางเมตร หรือมีพื้นที่เกินกว่าเจ้าพนักงานท้องถิ่นประกาศกำหนด ตามวรรคหนึ่ง นอกจากจะต้องจัดให้มีการระบายน้ำตามวรรคหนึ่ง ต้องแจ้งการถมดินต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนด

ถ้าผู้แจ้งได้ดำเนินการตามที่ระบุไว้ในวรรคสามโดยถูกต้องแล้ว ให้เจ้าพนักงานท้องถิ่นออกใบรับแจ้ง ตามแบบที่เจ้าพนักงานท้องถิ่นกำหนด เพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้ง และให้ผู้แจ้งเริ่มต้นการถมดินตามที่ได้แจ้งไว้ตั้งแต่วันที่ได้รับใบแจ้ง ให้นำบทบัญญัติข้อ ๘ วรรคสาม วรรคสี่ และวรรคห้า ข้อ ๑๒ และข้อ ๑๔ มาบังคับใช้โดยอนุโลม

ข้อ ๑๙ ผู้ถมดินตามข้อ ๑๘ ต้องทำการถมดินให้ถูกต้องตามกฎหมายที่ออกตามกฎกระทรวงที่ออกตามมาตรา 5 แห่งพระราชบัญญัติการขุดดินและถมดิน พ.ศ. ๒๕๔๓

ข้อ ๒๐ ผู้ถมดินตามข้อ ๑๘ ต้องควบคุมลูกจ้างหรือตัวแทนให้ปฏิบัติตามข้อ ๑๙ และต้องรับผิด ในการกระทำของลูกจ้างหรือตัวแทนซึ่งได้กระทำในทางการที่จ้างหรือตามที่ได้รับมอบหมาย

**หมวด ๔**

**อำนาจหน้าที่ของเจ้าพนักงานท้องถิ่น และพนักงานเจ้าหน้าที่**

ข้อ ๒๑ ผู้ใดได้รับความเสียหายหรือมีเหตุอันควรเชื่อได้ว่าอาจได้รับความเสียหายจากการขุดดินหรือถมดินอันไม่ปฏิบัติตามข้อบัญญัตินี้มีสิทธิร้องขอให้เจ้าพนักงานท้องถิ่น สั่งให้หยุดการขุดดินหรือถมดินนั้นได้

เมื่อได้รับคำร้องขอตามวรรคหนึ่ง ให้เจ้าพนักงานท้องถิ่นสั่งให้เจ้าพนักงานท้องที่เข้าไปตรวจสอบสถานที่ขุดดินหรือถมดินและรายงานต่อเจ้าพนักงานท้องถิ่น ถ้าเจ้าพนักงานท้องถิ่นเห็นว่าความเสียหายได้เกิดขึ้นหรืออาจเกิดขึ้นจากการขุดดินหรือถมดินนั้น ให้มีอำนาจออกคำสั่งเป็นหนังสือส่งให้ผู้ขุดดิน ผู้ถมดิน หรือเจ้าของที่ดินหยุดการขุดดินหรือถมดิน หรือจัดการป้องกันความเสียหายที่อาจเกิดขึ้น หรือจัดการแก้ไขการขุดดินหรือถมดินนั้นได้ตามที่เห็นสมควร

เจ้าพนักงานท้องถิ่นตามในข้อนี้ ให้หมายความรวมถึงผู้ซึ่งเจ้าพนักงานท้องถิ่นมอบหมายด้วย

ข้อ ๒๒ พนักงานเจ้าหน้าที่มีอำนาจเข้าไปตรวจสอบสถานที่ที่มีการขุดดินตามข้อ 4 หรือการถมดินตามข้อ ๑๘ ว่าได้ปฏิบัติตามข้อบัญญัติหรือประกาศตามที่ออกตามข้อบัญญัติหรือไม่ ทั้งนี้ ในระหว่างเวลาพระอาทิตย์ขึ้นถึงพระอาทิตย์ตก หรือระหว่างเวลาทำการ และให้ผู้ขุดดิน ผู้ถมดิน หรือตัวแทน หรือเจ้าของที่ดินอำนวยความสะดวกตามสมควร

ข้อ ๒๓ ในกรณีที่พนักงานเจ้าหน้าที่เห็นว่าการขุดดินหรือการถมดินได้ก่อหรืออาจก่อให้เกิดความเสียหายต่อทรัพย์สินของบุคคลอื่น ให้พนักงานเจ้าหน้าที่รายงานต่อเจ้าพนักงานท้องถิ่นให้มีคำสั่งให้ผู้ขุดดิน ผู้ถมดิน หรือเจ้าของที่ดินหยุดการขุดดินหรือการถมดิน หรือจัดการป้องกันความเสียหายที่อาจเกิดขึ้น หรือจัดการแก้ไขการขุดดินหรือการถมดินนั้น แล้วแต่กรณี และให้เจ้าพนักงานท้องถิ่นมีอำนาจออกคำสั่งเป็นหนังสือตามที่เห็นว่าจำเป็นเพื่อป้องกันหรือระงับความเสียหายนั้นได้

- 5 -

ในกรณีมีเหตุฉุกเฉิน ให้พนักงานเจ้าหน้าที่มีคำสั่งเป็นหนังสือให้ผู้ขุดดินผู้ถมดินหรือเจ้าของที่ดินหยุดการขุดดินหรือการถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือถมดินนั้นตามที่เห็นว่าจำเป็นได้แล้วรายงานให้เจ้าพนักงานท้องถิ่นทราบทันทีถ้าเจ้าพนักงานท้องถิ่นเห็นชอบด้วยกับคำสั่งของพนักงานเจ้าหน้าที่ให้เจ้าพนักงานท้องถิ่นมีหนังสือภายในเจ็ดวันนับแต่วันที่พนักงานเจ้าหน้าที่ได้มีคำสั่งให้บุคคลดังกล่าวปฏิบัติตามคำสั่งของพนักงานเจ้าหน้าที่และให้ถือว่าคำสั่งของพนักงานเจ้าหน้าที่เป็นคำสั่งของเจ้าพนักงานท้องถิ่นมาตั้งแต่ต้น

ถ้าเจ้าพนักงานท้องถิ่นไม่มีหนังสือสั่งภายในกำหนดเวลาตามวรรคสอง ให้คำสั่งของพนักงานเจ้าหน้าที่เป็นอันสิ้นผล

ข้อ ๒๔ ในการปฏิบัติหน้าที่ตามข้อบัญญัตินี้ พนักงานเจ้าหน้าที่ต้องแสดงบัตรประจำตัว พนักงานเจ้าหน้าที่ต่อบุคคลที่เกี่ยวข้อง

บัตรประจำตัวพนักงานเจ้าหน้าที่ให้เป็นไปตามแบบที่กำหนดในกฎกระทรวง

ข้อ ๒๕ ในการปฏิบัติการตามข้อบัญญัตินี้ ให้เจ้าพนักงานท้องถิ่นและพนักงานเจ้าหน้าที่เป็น เจ้าพนักงานตามประมวลกฎหมายอาญา

**หมวด ๕**

**การอุทธรณ์**

ข้อ 26 ผู้ขุดดิน ผู้ถมดิน หรือเจ้าของที่ดินผู้ใดไม่พอใจคำสั่งของเจ้าพนักงานท้องถิ่นตามข้อ 21 วรรคสอง หรือข้อ 23 วรรคสอง ให้มีสิทธิอุทธรณ์คำสั่งดังกล่าวต่อผู้ว่าราชการจังหวัดภายในสามสิบวัน นับแต่วันที่ทราบคำสั่ง

การอุทธรณ์ตามวรรคหนึ่ง ไม่เป็นการทุเลาการบังคับตามคำสั่งของเจ้าพนักงานท้องถิ่น ถ้าผู้อุทธรณ์ประสงค์จะขอทุเลาการบังคับตามคำสั่งของเจ้าพนักงานท้องถิ่นให้ยื่นคำขอทุเลาพร้อมอุทธรณ์ในกรณีเช่นนี้ผู้ว่าราชการจังหวัดหรือคณะกรรมการจะอนุญาตให้ทุเลาโดยมีเงื่อนไขหรือไม่ก็ได้หรือจะสั่งให้วางเงินหรือหลักประกันความเสียหายที่อาจเกิดขึ้นก็ได้

ให้ผู้ว่าราชการจังหวัดหรือคณะกรรมการแล้วแต่กรณีพิจารณาคำวินิจฉัยอุทธรณ์ให้แล้วเสร็จภายในสามสิบวันนับแต่วันที่ได้รับอุทธรณ์

คำวินิจฉัยของผู้ว่าราชการจังหวัดหรือคณะกรรมการให้เป็นที่สุด

**หมวด 6**

**บทกำหนดโทษ**

ข้อ ๒7 ผู้ใดทำการขุดดินตามข้อ ๘ หรือทำการถมดินตามข้อ ๑๘ โดยไม่ได้รับใบรับแจ้ง จากเจ้าพนักงานท้องถิ่นต้องระวางโทษตามที่กำหนดในพระราชบัญญัติการขุดดินและถมดิน พ.ศ. ๒๕๔๓

ข้อ ๒8 ผู้ใดทำการบรรทุก การเคลื่อนย้าย การขนส่งดิน หิน กรวด ทราย หรือสิ่งอื่นใด ที่ได้จากการขุดดินโดยไม่ได้รับอนุญาตจากเจ้าพนักงานท้องถิ่นต้องระวางโทษปรับไม่เกินหนึ่งพันบาท

ข้อ ๒9 ผู้ใดทำการขุดดิน การถมดิน หรือการบรรทุก การเคลื่อนย้าย การขนส่งดินหิน กรวด ทราย หรือสิ่งอื่นใดที่ได้จากการขุดดิน โดยไม่ปฏิบัติตามข้อ 9 และไม่ปฏิบัติตามคำแนะนำของเจ้าพนักงานท้องถิ่นตามความในข้อบัญญัตินี้ เมื่อเจ้าพนักงานท้องถิ่นได้ออกคำสั่งให้ปฏิบัติตามคำแนะนำเป็นหนังสือ โดยกำหนดระยะเวลาให้ปฏิบัติไม่ดำเนินการปฏิบัติตามคำแนะนำภายในระยะเวลาที่กำหนดต้องระวางโทษปรับไม่เกินหนึ่งพันบาท

- 6 -

ประกาศ ณ วันที่ ....... เดือน ........................พ.ศ. .........

(นายสมศักดิ์ ต้นเชื้อ)

นายกองค์การบริหารส่วนตำบลพนา

**บัญชีอัตราค่าธรรมเนียมท้ายข้อบัญญัติองค์การบริหารส่วนตำบลพนา**

**เรื่อง การขุดดินและถมดิน**

**พ.ศ. ....**

|  |  |  |
| --- | --- | --- |
| **ลำดับ** | **รายการ** | **อัตราค่าธรรมเนียม(บาท)** |
| 1 | ค่าธรรมเนียมใบแจ้งการขุด ถมดินหรือขนดิน ฉบับละ | 500 |
| 2 | ค่าคัดสำเนาหรือถ่ายเอกสาร หน้าละ | 1 |
| 3 | ค่าพาหนะเดินทางไปตรวจสอบสถานที่ขุดดินหรือถมดิน | ให้จ่ายเท่าที่จำเป็นและจ่ายจริง |
| 4 | ค่าเบี้ยเลี้ยงในการเดินทางไปตรวจสอบสถานที่ขุดดินถมดินและเส้นทางขนดิน | ให้จ่ายเท่าที่จำเป็นตามระเบียบของทางราชการแก่ผู้ไปทำงานเท่าอัตราของทางราชการ |

เลขรับ.......................................................... วันที่……………………………… เวลา................น.

ลงชื่อ ...................................................ผู้รับ

 (.......................................................)

ตำแหน่ง....................................................

**แบบ ขถด. 1**

**ใบแจ้งการขุดดินหรือถมดิน**

**ตามพระราชบัญญัติการขุดดินและถมดิน พ.ศ. 2543**

เขียนที่....................................................................

วันที่..........เดือน.............................พ.ศ. ..................

 ข้าพเจ้า.............................................................................เจ้าของที่ดิน/ผู้ครอบครองที่ดินตัวแทน 🞏 เป็นบุคคลธรรมดา อยู่บ้านเลขที่..............ตรอก/ซอย......................ถนน...........................หมู่ที่...............ตำบล/แขวง...........................อำเภอ/เขต.........................................จังหวัด.................................................🞏เป็นนิติบุคคล ประเภท................................จดทะเบียนเมื่อ..............................เลขทะเบียน....................มีสำนักงานตั้งอยู่เลขที่..............ตรอก/ซอย..........................ถนน........................หมู่ที่............................ตำบล/แขวง.................................อำเภอ/เขต..................................จังหวัด................................................โดย............................................................ผู้มีอำนาจลงชื่อแทนนิติบุคคลผู้แจ้งอยู่บ้านเลขที่........................ตรอก/ซอย.............................ถนน...........................หมู่ที่..................ตำบล/แขวง........................................อำเภอ/เขต....................................จังหวัด..................................มีความประสงค์จะทำการขุดดินถมดิน จึงขอแจ้งต่อเจ้าพนักงานท้องถิ่น ดังต่อไปนี้

 ข้อ 1 ทำการขุดดิน/ถมดิน ณ .................................................ตรอก/ซอย..................................ถนน................หมู่ที่............ตำบล/แขวง..................อำเภอ/เขต.....................จังหวัด......................................ในที่ดินโฉนดที่ดิน เลขที่/น.ส.3 เลขที่/ส.ค.1 เลขที่/อื่น ๆ ........................เป็นที่ดินของ.................................................................................................................................................

 ข้อ 2 ทำการขุดดิน/ถมดิน โดยมีความกว้าง.........เมตร ความยาว..........เมตรความลึก/ความสูงจากระดับดินเดิม........เมตร เพื่อใช้เป็น.........................................................โดยมีสิ่งก่อสร้างข้างเคียง ดังนี้

 ทิศเหนือ....................................................................ห่างจากบ่อดิน/เนินดิน.............................เมตร

 ทิศใต้..................................................................... ห่างจากบ่อดิน/เนินดิน...........................เมตร ทิศตะวันออก...........................................................ห่างจากบ่อดิน/เนินดิน..........................เมตร ทิศตะวันตก............................................................ห่างจากบ่อดิน/เนินดิน..........................เมตรตามแผนผังบริเวณ แบบแปลน รายการประกอบแบบแผน และรายการคำนวณที่แนบมาพร้อมนี้

 ข้อ 3 โดยมี..................................................................เลขทะเบียน.......................เป็นคู่ควบคุมงาน ข้อ 4 กำหนดแล้วเสร็จภายใน...............วัน โดยจะเริ่มขุดดิน/ถมดิน วันที่................เดือน...............พ.ศ. ....................... และจ่ายแล้วเสร็จวันที่.....................เดือน........................พ.ศ. ...................

 ข้อ 5 หนังสือฉบับนี้ ข้าพเจ้าได้แนบเอกสารหลักฐานต่าง ๆ มาด้วยแล้ว คือ

 🞏 แผนผังบริเวณที่จะทำการขุดดิน/ถมดิน และแผนผังบริเวณแสดงเขตที่ดินและที่ดินบริเวณข้างเคียงของทั้งวิถีการขุดดินหรือถมดิน และการถมดิน จำนวน................ชุด ชุดละ.......................แผ่น 🞏 รายการที่กำหนดไว้ในกฎกระทรวงที่ออกตามมาตรา 6 แห่งพระราชบัญญัติการขุดดิน และถมดิน พ.ศ. 2543

 🞏 ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการขุดดิน/ถมดิน

- 2 -

 🞏 สำเนาบัตรประจำตัวประชาชน สำเนาทะเบียนบ้านของผู้แจ้ง ซึ่งรับรองสำเนาถูกต้องแล้วจำนวน...........ฉบับ เลขที่รับ...............................................วันที่...............................................

 🞏 หนังสือแสดงความเป็นนิติบุความเป็นตัวแทนของผู้แจ้ง สำเนาบัตรประจำตัวประชาชนและสำเนาทะเบียนบ้านของตัวแทนผู้แจ้ง ซึ่งรับรองสำเนาถูกต้อง (กรณีมีการมอบอำนาจให้ผู้อื่นแจ้งแทน) 🞏 รายการคำนวณ 1 ชุด จำนวน.....................แผ่น

 🞏 หนังสือรับรองว่าเป็นผู้ออกแบบและคำนวณการขุดดิน/ถมดิน จำนวน................ฉบับ พร้อมทั้งสำเนาบัตรอนุญาตเป็นผู้ประกอบวิชาชีพวิศวกรรมควบคุม ซึ่งรับรองสำเนาถูกต้องแล้ว จำนวน................ฉบับ (กรณีที่งานมีลักษณะ ขนาด อยู่ในประเภทวิชาชีพวิศวกรรมควบคุม)

 🞏 สำเนาโฉนดที่ดินเลขที่/น.ส.3 เลขที่/ส.ค.1 เลขที่.........................ที่จะทำการขุดดิน/ถมดินขนาดเท่าต้นฉบับจริง ซึ่งรับรองสำเนาถูกต้องแล้ว จำนวน..............ฉบับ

 🞏 หนังสือยินยอมของเจ้าของที่ดิน สำเนาบัตรประจำตัวประชาชน สำเนาหนังสือรับรอง การจดทะเบียนนิติบุคคล ซึ่งแสดงวัตถุประสงค์และมีอำนาจลงชื่อแทนนิติบุคคลเจ้าของที่ดิน ที่หน่วยงานซึ่งมีอำนาจรับรอง สำเนาบัตรประจำตัวประชาชน และสำเนาทะเบียนบ้านของผู้จัดการหรือผู้แทน นิติบุคคลเจ้าของที่ดินซึ่งรับรองสำเนาถูกต้องแล้ว จำนวน.................ฉบับ (กรณีที่เป็นที่ดินของบุคคลอื่น) 🞏 หนังสือแสดงความยินยอมของผู้ควบคุมงานตามข้อ 3 จำนวน................ฉบับ

 🞏 สำเนาใบอนุญาตเป็นผู้ประกอบวิชาชีพวิศวกรรมควบคุมของผู้ควบคุมงาน ซึ่งรับรองสำเนาถูกต้องแล้ว จำนวน.....ฉบับ (เฉพาะกรณีที่งานมีลักษณะ ขนาด อยู่ในประเภทเป็นวิชาชีพวิศวกรรมควบคุม)

 🞏 เอกสารและรายละเอียดอื่น.........................................................................................................

.....................................................................................................................................................................

 ข้อ 6 ข้าพเจ้าขอชำระค่าธรรมเนียมและค่าใช้จ่ายตามกฎกระทรวงซึ่งออกตามมาตรา 10 แห่งพระราชบัญญัติการขุดดินและถมดิน พ.ศ. 2543

ลงชื่อ.......................................................ผู้รับ

(.........................................................)

 ตำแหน่ง..............................................................

**หมายเหตุ** ข้อความใดที่ไม่ใช้ให้ขีดฆ่า

 ใส่เครื่องหมาย✔ในช่อง 🞏

**แบบ ขถด. 2**

**ใบรับแจ้งการขุดดินหรือถมดิน**

**ตามพระราชบัญญัติการขุดดินและถมดิน พ.ศ. 2543**

เลขที่………………/……………………..

 ด้วยได้รับแจ้งจาก..............................................................................เจ้าของที่ดิน ผู้ครอบครองที่ดินหรือตัวแทนเจ้าของที่ดิน อยู่บ้านเลขที่..........ตรอก/ซอย........................ถนน..........................หมู่ที่...............ตำบล/แขวง...................อำเภอ/เขต........................จังหวัด.................................ข้อความดังข้อความต่อไปนี้ ข้อ 1 ที่ทำการ....................................................ณ...................................ตรอก/ซอย..................ถนน.........................หมู่ที่..........ตำบล/แขวง...................อำเภอ/เขต.....................จังหวัด...........................ในที่ดิน โฉนดที่ดินเลขที่/น.ส.3/เลขที่ ส.ค.1 เลขที่..................เป็นที่ดินของ.............................................. ข้อ 2 ที่ทำการ.................................................โดยมีความลึก/ความสูง จากระดับดินเดิม.........เมตรพื้นที่.................ตารางเมตร เพื่อใช้เป็นตามแผนผังบริเวณ และรายการที่แนบมาพร้อมนี้

 ข้อ 3 โดยมี...........................................................เลขทะเบียน.................................เป็นผู้ควบคุม ข้อ 4 กำหนดแล้วเสร็จภายใน......วัน โดยจะเริ่มขุดดิน/ถมดิน วันที่......เดือน................ พ.ศ. .........และจ่ายแล้วเสร็จวันที่.........เดือน..............พ.ศ. .............

 ข้อ 5 ค่าธรรมเนียมใบรับแจ้งการขุดดินหรือถมดิน

 5.1 ค่าธรรมเนียม

 (1) ค่าธรรมเนียมใบรับแจ้งการขุดดินหรือถมดิน จำนวน....................บาท

 (2) ค่าคัดสำเนาหรือถ่ายเอกสาร จำนวน...................บาท

 5.2 ค่าใช้จ่าย

 (1) ค่าพาหนะเดินทางไปตรวจสอบสถานที่ขุดดินหรือถมดิน จำนวน..............บาท

 (2) ค่าเบี้ยเลี้ยงในการเดินทางไปตรวจสอบสถานที่ขุดดินหรือถมดิน จำนวน..........บาทรวมทั้งสิ้นเป็นเงิน จำนวน...........................บาท (.....................................................................................)

 ข้อ 6 ผู้แจ้งต้องปฏิบัติตามหลักเกณฑ์วิธีการและเงื่อนไขตามที่กำหนดในกฎกระทรวงข้อบัญญัติท้องถิ่นซึ่งออกตามความในมาตรา 7 หรือมาตรา 8 แห่งพระราชบัญญัติการขุดดินและถมดิน พ.ศ. 2543 และกฎหมายที่เกี่ยวข้อง

ออกให้ ณ วันที่................เดือน..........................พ.ศ. ..........................

ลงชื่อ.......................................................ผู้รับ

(.........................................................)

 ตำแหน่ง..............................................................

เจ้าพนักงานท้องถิ่น

**แบบ ขถด. 3**

**หนังสือแสดงความยินยอมของเจ้าของที่ดิน**

**(ในกรณีที่เจ้าของที่ดินให้บุคคลอื่นเป็นผู้แจ้งการขุดดิน/ถมดิน)**

 ข้าพเจ้า.........................................................อยู่บ้านเลขที่.............ตรอก/ซอย............................ถนน...........................หมู่ที่...........ตำบล/แขวง..........................อำเภอ/เขต..........................................จังหวัด..........................รหัสไปรษณีย์...........................โทรศัพท์.................................................................เป็นเจ้าของที่ดินโฉนด/น.ส.3/น.ส.3 ก/ส.ค.1 เลขที่ หรือเอกสารสิทธิ์ที่มีชื่อเรียกอย่างอื่น..........................ที่ถนน..................................หมู่ที่...........ตำบล/แขวง......................อำเภอ/เขต.......................................จังหวัด...........................................ยินยอมให้..............................................................................เป็นผู้แจ้งการขุดดิน/ถมดิน ลึก/สูง...................เมตร พื้นที่ปากบ่อ/ถมดิน............................ตารางเมตร ที่ถนน..................................หมู่ที่............ตำบล/แขวง...........................อำเภอ/เขต......................................จังหวัด.................................................ซึ่งอยู่ในเขต....................................................................................เพื่อใช้ประกอบการแจ้งการขุดดิน/ถมดิน ต่อสำนักงานท้องถิ่น จึงทำหนังสือฉบับนี้ไว้เป็นหลักฐาน

 ลงชื่อ...................................................เจ้าของที่ดิน

 (..................................................)

 ลงชื่อ......................................................ผู้แจ้ง

 (..................................................)

 ลงชื่อ.....................................................พยาน

 (..................................................)

 ลงชื่อ.....................................................พยาน

 (..................................................)

**แบบ ขถด. 4**

**หนังสือมอบอำนาจ**

**(ใช้ในกรณีผู้แจ้งการขุดดินถมดินให้บุคคลอื่นยื่นใบแจ้งการขุดดิน/ถมดินต่อเจ้าพนักงานท้องถิ่น)**

 ข้าพเจ้า...................................................................อยู่บ้านเลขที่...............ตรอก/ซอย.................ถนน...........................หมู่ที่...........ตำบล/แขวง.........................อำเภอ/เขต...........................................จังหวัด.........................................รหัสไปรษณีย์...............................โทรศัพท์...............................................ขอมอบอำนาจให้....................................................................อยู่บ้านเลขที่..............ตรอก/ซอย.....................ถนน....................................หมู่ที่.............ตำบล/แขวง....................................อำเภอ/เขต.......................จังหวัด....................................รหัสไปรษณีย์..............................โทรศัพท์....................................................เป็นผู้นำส่งใบแจ้งการขุดดิน/ถมดิน หรือติดต่อเจ้าหน้าที่ขององค์กรปกครองส่วนท้องถิ่นในเรื่องที่เกี่ยวข้องกับการแจ้งการขุดดินถมดินต่อเจ้าพนักงานท้องถิ่นโดยให้ถือว่าการกระทำใด ๆ ตามข้อความข้างต้น ของ....................................................................................................เสมือนหนึ่งเป็นการกระทำของข้าพเจ้า

 ลงชื่อ.....................................................ผู้มอบอำนาจ

 (..................................................)

 ลงชื่อ.....................................................ผู้รับมอบอำนาจ

 (..................................................)

 ลงชื่อ.....................................................พยาน

 (..................................................)

 ลงชื่อ.....................................................พยาน

 (..................................................)

**แบบ ขถด. 5**

**หนังสือรับรองของผู้ประกอบวิชาชีพวิศวกรรมควบคุม**

 ข้าพเจ้า........................................................................อยู่บ้านเลขที่.........ตรอก/ซอย.......................ถนน.................................หมู่ที่............ตำบล/แขวง...................................อำเภอ/เขต....................................จังหวัด...........................................รหัสไปรษณีย์...........................................โทรศัพท์....................................ได้รับใบอนุญาตเป็นผู้ประกอบวิชาชีพวิศวกรรมควบคุม ประเภท.................................................................เลขทะเบียน.....................................................ตั้งแต่วันที่...........เดือน..........................พ.ศ. ........................ ถึงวันที่........เดือน.......................พ.ศ. .................... เป็นผู้ออกแบบและคำนวณ/ผู้ควบคุม การขุดดิน/ถมดิน ลึก/สูง..............................เมตร ในพื้นที่ปากบ่อ/ถมดิน......................................ตารางเมตร ในโฉนดที่ดิน/น.ส.3/น.ส.3 ก/ส.ค.1 เลขที่.............................หรือเอกสารสิทธิ์ในที่ดินที่มีชื่อเรียกอย่างอื่น.........................ที่ถนน.........................................หมู่ที่............ตำบล/แขวง................................อำเภอ/เขต............................จังหวัด...........................................ซึ่งอยู่ในเขต................................................................................................ให้กับ...............................................................................................................................................................

 ลงชื่อ.....................................................ผู้ออกแบบและคำนวณ/ผู้ควบคุม

 (..................................................)

 ลงชื่อ.....................................................ผู้แจ้ง

 (..................................................)

 ลงชื่อ.....................................................พยาน

 (..................................................)

 ลงชื่อ.....................................................พยาน

 (..................................................)